Diari Oficial de la Generalitat Valenciana


Sumari del DOGV 4382, del 20-11-2002 (2002/12855)

RESOLUCIÓ de 22 d'octubre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, que concedix l'acreditació a l'Hospital Comarcal Vega Baja d'Orihuela per a fer trasplantaments de còrnia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/12166


Data del document
:   22-10-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Orihuela
    * trasplantament d'òrgans
    * establiment hospitalari

RESOLUCIÓ de 22 d'octubre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, que concedix l'acreditació a l'Hospital Comarcal Vega Baja d'Orihuela per a fer trasplantaments de còrnia. [2002/12451]
  
Vista la sol·licitud d'acreditació l'Hospital Comarcal Vega Baja d'Orihuela per a fer trasplantaments de còrnia.
  
Antecedents de fet
  
Primer
  
Ramón M. Navarro Gómez, director de l'Hospital Vega Baja d'Orihuela, de Sant Bartolomé, Orihuela (Alacant), en representació de la Conselleria de Sanitat, va presentar la sol·licitud d'acreditació d'este centre per fer trasplantaments de còrnia.
  
Segon
  
El Servici de Coordinació de Trasplantaments de la Comunitat Valenciana ha informat favorablement sobre l'acreditació sol·licitada.
  
Tercer
  
La Direcció Territorial de Sanitat d'Alacant ha comprovat que el centre té tots els requisits per a esta acreditació.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent segons el que disposen l'Orde d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 87/1999, de 30 de juliol, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
Segon
  
S'ha complit el que establix l'article 24.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc concedir l'acreditació per fer trasplantaments de còrnia a l'Hospital Comarcal Vega Baja d'Orihuela, situat a la carretera d'Almoradí a Orihuela, s/n, de San Bartolomé, Orihuela (Alacant). Esta acreditació serà vàlida durant un període de cinc anys a partir de la data d'esta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.